กฎหมาย

การดำเนินการเพื่อปกป้องผลประโยชน์ของผู้มีส่วนได้เสียและผู้ที่เกี่ยวข้องในกระบวนการไต่สวน การทุ่มตลาด การอุดหนุน และการหลบเลี่ยงมาตรการตอบโต้การทุ่มตลาดและการอุดหนุน พ.ศ. ๒๕๖๓

อาศัยอำนาจตามความในมาตรา ๕ วรรคสอง มาตรา ๒๕ และมาตรา ๗๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ และมาตรา ๖ และมาตรา ๗๑/๑๑ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ (ฉบับที่ ๒) พ.ศ. ๒๕๖๒ รัฐมนตรีว่าการกระทรวงพาณิชย์ออกกฎกระทรวงไว้

ข้อ ๑ ให้ยกเลิกกฎกระทรวง ฉบับที่ ๓ (พ.ศ. ๒๕๔๓) ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒

ข้อ ๒ ในกรณีดำเนินการไต่สวนการทุ่มตลาด การอุดหนุน หรือการหลบเลี่ยงมาตรการตอบโต้การเสนอข้อเท็จจริงและความเห็นของผู้มีส่วนได้เสียและผู้ที่เกี่ยวข้องในกระบวนการไต่สวนให้เป็นไปตามหลักเกณฑ์ดังต่อไปนี้

(๑) ให้ผู้มีส่วนได้เสียและผู้ที่เกี่ยวข้องในกระบวนการไต่สวนแจ้งข้อเท็จจริงและความเห็นตามแบบสอบถามที่กรมการค้าต่างประเทศจัดส่งให้ภายในสามสิบวันนับแต่วันที่ได้รับแบบสอบถามดังกล่าว โดยจะแนบเอกสารเพื่อประกอบการชี้แจงหรือเสนอความเห็นเป็นหนังสือเพิ่มเติมด้วยก็ได้

(๒) ในกรณีที่ผู้มีส่วนได้เสียและผู้ที่เกี่ยวข้องในกระบวนการไต่สวนไม่สามารถแจ้งข้อเท็จจริงและความเห็นตามแบบสอบถามได้ภายในกำหนดเวลาตาม (๑) ผู้มีส่วนได้เสียและผู้ที่เกี่ยวข้องในกระบวนการไต่สวนมีสิทธิขอขยายเวลาดำเนินการในเรื่องดังกล่าวโดยยื่นคำร้องระบุเหตุผลในการขอขยายเวลาต่อกรมการค้าต่างประเทศก่อนครบกำหนดเวลาส่งแบบสอบถาม และในกรณีที่กรมการค้าต่างประเทศเห็นสมควร จะอนุญาตให้ขยายเวลาดังกล่าวออกไปอีกก็ได้ แต่อย่าไม่เกินสามสิบวัน

เพื่อประโยชน์ในการนับระยะเวลาตามวรรคหนึ่ง ให้ถือว่าผู้มีส่วนได้เสียหรือผู้ที่เกี่ยวข้องในกระบวนการไต่สวนได้รับแบบสอบถามดังกล่าวเมื่อพ้นกำหนดเจ็ดวันนับแต่วันที่กรมการค้าต่างประเทศส่งแบบสอบถามไปยังผู้นั้น หรือผู้แทนทางการทูตของประเทศแหล่งกำเนิดหรือประเทศผู้ส่งออกหรือผู้แทนอย่างเป็นทางการของเขตแดนทางศุลกากรในกรณีที่ประเทศแหล่งกำเนิดหรือประเทศผู้ส่งออกซึ่งเป็นสมาชิกองค์การการค้าโลกนั้นมีดินแดนซึ่งเป็นเขตแดนทางศุลกากรแยกต่างหาก

ข้อ ๓ ในระหว่างการไต่สวนการทุ่มตลาด การอุดหนุน หรือการหลบเลี่ยงมาตรการตอบโต้ให้ผู้มีส่วนได้เสียและผู้ที่เกี่ยวข้องในกระบวนการไต่สวนมีสิทธิดำเนินการอย่างหนึ่งอย่างใด เพื่อปกป้องผลประโยชน์ของตนได้ ดังต่อไปนี้

(๑) การร้องขอให้มีการประชุมร่วมกันระหว่างผู้มีส่วนได้เสียและผู้ที่เกี่ยวข้องในกระบวนการไต่สวนเพื่อแสดงความคิดเห็นและข้อโต้แย้งของแต่ละฝ่าย

(๒) การนำเสนอข้อมูลอื่นนอกจากข้อมูลที่ได้เสนอไว้แล้วในการประชุมร่วมกันตาม (๑) ด้วยวาจาในกรณีที่มีเหตุอันสมควร

(๓) การขอข้อมูลที่เกี่ยวข้องกับการไต่สวนที่กรมการค้าต่างประเทศได้จัดทำไว้เพื่อประโยชน์ในการไต่สวนและมิได้เป็นข้อมูลที่ต้องปกปิดตามมาตรา ๒๖

ข้อ ๔ เมื่อมีการร้องขอตามข้อ ๓ (๑) ให้กรมการค้าต่างประเทศดำเนินการให้ตามที่มีการร้องขอในการดำเนินการดังกล่าวให้คำนึงถึงความจำเป็นในการรักษาความลับและความสะดวกของทุกฝ่าย

ในการประชุมร่วมกันตามวรรคหนึ่ง ผู้มีส่วนได้เสียหรือผู้ที่เกี่ยวข้องในกระบวนการไต่สวนฝ่ายหนึ่งฝ่ายใดจะไม่เข้าร่วมประชุมก็ได้ และการไม่เข้าร่วมประชุมนั้นไม่ก่อให้เกิดผลเสียต่อผู้นั้นในการไต่สวน

ข้อ ๕ ความคิดเห็นและข้อโต้แย้งตามข้อ ๓ (๑) และข้อมูลที่เสนอเพิ่มเติมตามข้อ ๓ (๒) จะนำมาใช้ประกอบการพิจารณาไต่สวนได้เมื่อผู้นำเสนอข้อมูลนั้นได้จัดทำเป็นลายลักษณ์อักษรและส่งให้กรมการค้าต่างประเทศภายในระยะเวลาที่กำหนด และจัดไว้ให้ผู้มีส่วนได้เสียฝ่ายอื่นแล้ว

ข้อ 6 ให้กรมการค้าต่างประเทศกำหนดระยะเวลาในการใช้สิทธิของผู้มีส่วนได้เสียหรือผู้ที่เกี่ยวข้องในกระบวนการไต่สวนตามข้อ ๓ และข้อ ๔ ตามสมควรแก่กรณี

ให้ว่า ณ วันที่ ๑๑ กันยายน พ.ศ. ๒๕๖๓

จุธินทร์ สักกะณวิศิษฎ์
รองมนตรีว่าการกระทรวงพาณิชย์

หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๗๑/๑ แห่งพระราชบัญญัติ
การตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ ซึ่งแก้ไขเพิ่มเติม
โดยพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ (ฉบับที่ ๒)
พ.ศ. ๒๕๖๒ บัญญัติให้การเสนอข้อเท็จจริงและความเห็น รวมทั้งสิทธิการดำเนินการเพื่อปกป้องผลประโยชน์
ของผู้มีส่วนได้เสียและผู้ที่เกี่ยวข้องในกระบวนการไต่สวนการทุ่มตลาดและการอุดหนุนซึ่งสินค้าจากต่างประเทศ
ในกฎหมายฯ สมควรปรับปรุงหลักเกณฑ์และวิธีการเสนอข้อเท็จจริงและความเห็น รวมทั้งสิทธิ
การดำเนินการเพื่อปกป้องผลประโยชน์ของผู้มีส่วนได้เสียที่มีอยู่แล้ว ให้ครอบคลุมการไต่สวนการหลบเลี่ยง
มาตรการตอบโต้การทุ่มตลาดและการอุดหนุนด้วย จึงจำเป็นต้องออกกฎกระทรวงนี้